ปนัดดา วงศ์ผู้ดี

**ปนัดดา วงศ์ผู้ดี** (เกิด 10 มกราคม พ.ศ. 2519)  เป็นนางงาม นักแสดง นักร้อง และพิธีกรชาวไทย เคยดำรงตำแหน่งโฆษกจิตอาสาศูนย์เฉพาะกิจบริหารสถานการณ์บริเวณชายแดนไทย–กัมพูชา (ศบ.ทก.) อดีตที่ปรึกษารัฐมนตรีช่วยว่าการกระทรวงพาณิชย์ และกรรมการผู้ทรงคุณวุฒิในคณะกรรมการควบคุมผลิตภัณฑ์ยาสูบแห่งชาติ รวมถึงเป็นนางสาวไทยประจำปี พ.ศ. 2543

## ประวัติ
ปนัดดาเกิดเมื่อวันที่ 10 มกราคม พ.ศ. 2519 ที่กรุงเทพมหานคร บิดา (ประหยัด วงศ์ผู้ดี) เป็นชาวกรุงเทพฯ และมารดา (ประนอม วงศ์ผู้ดี) เป็นชาวจังหวัดฉะเชิงเทรา วัยเด็กอาศัยอยู่ย่านแฮปปี้แลนด์

สำเร็จการศึกษาระดับมัธยมศึกษาตอนต้นจากโรงเรียนบดินทรเดชา (สิงห์ สิงหเสนี) ก่อนลาออกจากชั้นมัธยมศึกษาปีที่ 4 เพื่อเข้าศึกษาที่มหาวิทยาลัยอัสสัมชัญ คณะพยาบาลศาสตร์ เป็นเวลา 1 ปี แล้วไปศึกษาต่อที่ประเทศสหรัฐอเมริกา ต่อมาเรียนต่อคณะบริหารธุรกิจ มหาวิทยาลัยอัสสัมชัญ และทำงานในตำแหน่งพนักงานแผนกบริการลูกค้าของบริษัทซิตี้แบงก์ หลังสำเร็จการศึกษาระดับปริญญาตรี

ต่อมาศึกษาระดับปริญญาโทด้านบริหารธุรกิจระหว่างประเทศที่ University of Wollongong เครือรัฐออสเตรเลีย และปริญญาโทใบที่สองด้านปรัชญาการดำเนินธุรกิจจาก University of South Australia กลับมาทำงานเป็นอาจารย์ระดับ 4 คณะวิทยาการจัดการ มหาวิทยาลัยเกษตรศาสตร์ วิทยาเขตศรีราชา และสำเร็จการศึกษาระดับปริญญาเอก สาขาบริหารธุรกิจ จากมหาวิทยาลัยรังสิต

ในด้านการเมือง เคยดำรงตำแหน่งผู้ชำนาญการคณะกรรมาธิการเศรษฐกิจ การพาณิชย์และอุตสาหกรรม วุฒิสภา และที่ปรึกษารัฐมนตรีช่วยว่าการกระทรวงพาณิชย์  

ในเดือนสิงหาคม พ.ศ. 2568 ได้รับแต่งตั้งให้เป็นโฆษกจิตอาสาของศูนย์เฉพาะกิจบริหารสถานการณ์บริเวณชายแดนไทย–กัมพูชา (ศบ.ทก.)

เธอได้รับเลือกเป็นนายกสมาคมศิษย์เก่าและนักเรียนมหาวิทยาลัยรังสิต ตั้งแต่ปี 2560 จนถึงปัจจุบัน สำเร็จการฝึกอบรมหลักสูตร "วิทยาการการจัดการสำหรับนักบริหารระดับสูง (วบส.)" รุ่น 5 จากสถาบันบัณฑิตพัฒนบริหารศาสตร์ และได้รับวุฒิบัตร *Certification of Digital Transformation in Public Sector* จากประเทศไต้หวัน

ในด้านงานสังคม เป็นประธานมูลนิธิองค์กรทำดี ที่ปรึกษาคณะทำงานสื่อสร้างสรรค์เพื่อสังคม กรมพัฒนาสังคมและสวัสดิการ และเจ้าของร้าน “ข้าวแกงนางงาม 10 บาท” ตั้งอยู่ที่รังสิตคลอง 4

### นางสาวไทย
ปนัดดาได้รับตำแหน่งนางสาวไทย ประจำปี พ.ศ. 2543 พร้อมตำแหน่งทูตวัฒนธรรมและการท่องเที่ยวไทย และตำแหน่งขวัญใจช่างภาพสื่อมวลชน ก่อนหน้านั้น เธอเคยได้รับตำแหน่งนางนพมาศและถือป้ายงานกีฬา 5 พระเกี้ยว ในปี พ.ศ. 2534 รวมถึงตำแหน่งนางนพมาศกรุงเทพมหานคร ในปีเดียวกัน

## ชีวิตส่วนตัว
ย้อนกลับไปเมื่อ 18 ปีก่อนปนัดดาได้คบหากับ ธีร์ภัทร สูตะบุตร  ลูกชาย ธีระ สูตะบุตร อดีต รมต.เกษตรฯ ในรัฐบาลพลเอกสุรยุทธ อยู่ช่วงพักหนึ่งก่อน ที่จะมีข่าวว่า จะแต่งงานกับแฟนสาวที่มีอายุห่างกัน 15 ปี โดยใช้เวลาศึกษาเพียง 6 เดือนเท่านั้น และความสัมพันธ์ได้เลิกรากันไปจบลง ในปัจจุบัน ธีร์ภัทรได้เสียชีวิตด้วยโรคหัวใจวายในวัยอายุ 45 ปีปนัดดาสมรสกับวีรพงศ์ พิพิธสุขสันต์ เมื่อวันที่ 2 เมษายน พ.ศ. 2548 ทั้งคู่พบกันระหว่างเข้าอบรมหลักสูตร พสบ. ที่กองทัพเรือ มีบุตรสาวชื่อ "อันดามัน" เกิดเมื่อวันที่ 19 สิงหาคม พ.ศ. 2549 ต่อมาในวันที่ 29 ตุลาคม พ.ศ. 2550 ได้ประกาศต่อสาธารณชนว่าเลิกรากัน

ย้อนกลับไปเมื่อปี 2554 ปนัดดาได้เปิดตัวคบหากับ ฐิติพงศ์ วโรกร ที่มีอายุห่างกัน 13 ปี ที่ก่อนหน้านี้ ได้มีข่าวว่าปนัดดาได้ควงแขนหนุ่มวัยละอ่อนไปไหนต่อไหนมาพักใหญ่แต่ความสัมพันธ์ของทั้งคู่ได้เลิกรากัน เมื่อปลายปี 2556 ปนัดดาได้ออกมารับทั้งน้ำตา ว่าได้เลิกรากับ ฐิติพงศ์อย่างถาวรหลังคบใจกันมานานถึง 3 ปี โดยส่วนหนึ่งได้มาจากอายุที่ห่างกัน แต่ทั้งสองนั้นได้หวังดีกันเสมอมา แม้จะเลิกราไปแล้วก็ตาม

ในปี พ.ศ. 2557 เธอเปิดเผยว่ากำลังคบหากับเอกริน นิลเศรษฐี (เอก) เทรนเนอร์ส่วนตัว และในวันที่ 18 มกราคม พ.ศ. 2558 ทั้งคู่ประกาศคบกันอย่างเป็นทางการ ก่อนจะเลิกรากันในช่วงปลายปี พ.ศ. 2561

ปัจจุบันสมรสกับอธิป อนันทวรรณ (ก็อต) นักกีฬาเพาะกายอิสระและนักกีฬายิงปืนรณยุทธทีมชาติไทย มีบุตรชายด้วยกันสองคน ได้แก่ อนันท์ อนันทวรรณ (อเล็กซ์) เกิดเมื่อวันที่ 22 พฤศจิกายน พ.ศ. 2565 และ อติวิชญ์ อนันทวรรณ (อาเธอร์) เกิดเมื่อวันที่ 20 พฤศจิกายน พ.ศ. 2567

## วงการบันเทิง
ปนัดดา เริ่มต้นเป็นงานพิธีกร  จากรายการ "อินไซด์เอ็นเตอร์เทนเม้นท์" ทางสถานีโทรทัศน์ไอทีวี โดยตอนนั้นมี ไก่ - มีสุข แจ้งมีสุข เป็นพิธีกรคู่ และจากนั้นได้เล่นละคร "ต้นรักดอกงิ้ว" ทางช่อง 5 และได้ออกหนังสือชื่อ "ดอก...ปนัดดา" เป็นพิธีกร รายการร้านชำยามเช้า ทางไอทีวี, ทีไอทีวี ร่วมกับสุจิรา อรุณพิพัฒน์ และอรินทร์มาศ บุญครองทรัพย์ โดยได้ทีมงานฝ่ายผลิตชั้นหนึ่งของไอทีวี อาทิ วิไลภรณ์ จงกลวัฒนา โปรดิวเซอร์ ครีเอทีฟ และได้เป็นผู้ประกาศข่าวรายการ ข่าวเช้า NBT ทาง NBT

### พิธีกร
* รายการ "อินไซด์เอ็นเตอร์เทนเม้นท์" ทางไอทีวี
* รายการ บางกอกดราม่า ทางไอทีวี
* รายการ "เจาะเซฟ" ทางไอทีวี 
* รายการ "ร้านชำยามเช้า" ทางไอทีวี , ทีไอทีวี
* รายการ รู้จริงป่ะ ช่อง 3 รับเชิญ
* รายการ บิ๊กหม่ำ ช่อง 3 รับเชิญ
* รายการ ชิงร้อยชิงล้าน ซันไชน์ เดย์ ทางช่อง 3 (รับเชิญ)
* รายการ อกแตกวาไรตี้ ช่อง 2 สตาร์แม็กซ์ เคเบิลทีวีของอาร์เอส
* รายการ สวัสดีความสุข Loca ช่อง 15 หรือทรูวิชั่นช่อง 25 
* รายการ แรงชัดจัดเต็ม Bright TV ช่อง 20 
* รายการ เล่นใหญ่ จัดใหญ่ Bright TV ช่อง 20 
* รายการ ตกมันส์บันเทิง ช่อง 9 Nine Entertain
* รายการ ปนัดดา กำลังสอง ช่อง 5
* รายการ ดาราตาสับปะรด ช่อง 1 เวิร์คพอยท์
* รายการ ตะลุยตลาดเช้า  ช่อง 1 เวิร์คพอยท์
* รายการ ดาราวาไรตี้โพล ช่อง 2 สตาร์แม็กซ์ เคเบิลทีวีของอาร์เอส
* รายการ องค์กรทำดี  Bright TV ช่อง 20
* รายการ Good Life ช่อง 9 
* รายการ Lady Nine ช่อง 9
* รายการ ปนัดดา วาไรตี้ ช่อง S Channal
*รายการ สุดจัดปนัดดา ช่อง Amarin TV
*รายการ เรื่องลับมาก ช่อง Nation TV 
*รายการ วันดีคืนร้าย ช่อง one 31
*รายการ one รับแขก ช่อง one 31
*รายการ คุยเสียบประจานโชว์ ช่อง one 31
*รายการ แม่มาคาเฟ่ ช่อง Amarin TV 34
*รายการ แซะ ช่อง Amarin TV 34
*รายการ "เคลียร์ ชัด ชัด" ช่อง workpoint 23

## ผลงานการแสดง

### ละครโทรทัศน์

### ภาพยนตร์
* พระอภัยมณี รับบทเป็น นางเกษรา ธิดาของเจ้าเมืองรมจักร (พ.ศ. 2545)
* ชายา (พ.ศ. 2546)
* รักยม (พ.ศ. 2546)
* 34-24-36 สวย...เด็ดอย่าบอกใคร (พ.ศ. 2546)
* พระนางเรือล่ม (พ.ศ. 2546)
* นางฟ้าคิวเด้ง (พ.ศ. 2547)
* ท้าวศรีสุดาจันทร์ รับบทเป็น ทิพย์เกสร บุตรีของพระราชภักดีศรีเทพแห่งอู่ทอง
* เหยิน เป๋ เหล่ เซมากูเตะ (พ.ศ. 2550)
* เจ้าแม่สร้อยดอกหมาก รับบทเป็น พระนางสร้อยดอกหมาก พระราชธิดาแห่งเจ้ากรุงจีน (พ.ศ. 2552)
* Cream Girl (พ.ศ. 2554)
* แรงสวาทข้ามมิติ รับบท นางพราย (พ.ศ. 2557)

### ซิตคอม
* วงษ์คำเหลา เดอะซีรีส์ รับบท อรอุมา (รับเชิญ)
* โอมเพี้ยงอาจารย์คง รับบท มะปราง,อารยา ในชาติก่อน (รับเชิญ)

### ซีรีส์
* ผี!! วิญญาณและความผูกพัน ตอน น้ำมันผีพราย รับบท นวล (พ.ศ. 2546)
* เซน...สื่อรักสื่อวิญญาณ ตอน ผู้หญิงกินผัว รับบท จี๊ด รับเชิญ (พ.ศ. 2554)
* บันทึกกรรม ตอน สาปสยอง รับบท เดือน รับเชิญ (พ.ศ. 2557)
* Love O-Net รักต้องสอบ รับบท แม่ของโอ๊ค (พ.ศ. 2557)
* Club Friday Celeb's Stories ตอน แย่งชิง รับบท เจ๊ยุ่น (พ.ศ. 2560)
* ทนาย-เดือด รับบท ชาลินี (ผู้พิพากษาชาลินี) พ.ศ. 2567

### พากย์ภาพยนตร์
* มาดากัสการ์ 1-3 พากย์เป็น กอเลีย (พ.ศ. 2555)

## รางวัล
* รางวัล พิฆเนศวร ครั้งที่ 2 ประจำปี 2556 สาขานักแสดงผลงานดีเด่นหญิง
* รางวัล กินรีทอง "คุณค่าแห่งบุคคล" สาขา ผู้ทำคุณประโยชน์ต่อสังคมและประเทศชาติ ประจำปี 2559 
* ได้รับมอบเกียรติบัตร การเป็นสื่อประชาสัมพันธ์ โครงการสร้างความปรองดองสมานฉันท์ โดยใช้หลักธรรมทางพระพุทธศาสนา "หมู่บ้านรักษาศีล ๕" / 20 พฤศจิกายน 2560
* รางวัล MAYA AWARD (มายามหาชน) พิธีกรหญิงดีเด่นแห่งปี 2563
* รางวัล สตรีทำงานดีเด่น วันสตรีสากล  /  8 มีนาคม 2564 
*รางวัล แม่ดีเด่นแห่งชาติ ประจำปี 2564 ชมรมสืบสานศิลปะและวัฒนธรรมแห่งประเทศไทย  / 12 สิงหาคม 2565
*ได้รับมอบเกียรติบัตร การเป็นวิทยากร การพัฒนาและฝึกอบรม "ยุวชนวิถีใหม่ : บวชทิพย์" โดย มูลนิธิโพธิปัญญา ร่วมกับ มูลนิธิโพลวพลือ (ทางสว่าง) มูลนิธิพระพุทธศาสนาเพื่อสันติภาพ หลักสูตรสันตศึกษา บัณฑิตวิทยาลัย มหาวิทยาลัยจุฬาลงกรณราชวิทยาลัย ศูนย์ไกล่เกลี่ยข้อพิพาทภาคประชาชน มจร และเครือข่ายวิทยากรต้นแบบสันติภาพ  14-16 ตุลาคม 2564
*รางวัล เทพมเหศักดิ์ ผู้สนับสนุนส่งเสริมคนพิการมีงานทำทั้งภาครัฐและเอกชน ประจำปี 2564  / 26 ตุลาคม 2564
*รางวัล "ประชาบดี" ประเภทสื่อสร้างสรรค์ ประจำปี 2564 (รายการห้องรับแขก) ให้ไว้ ณ วันที่ 17 มกราคม 2565 / กระทรวงการพัฒนาสังคมและความมั่นคงของมนุษย์
*รางวัล "คนดีประเทศไทย ปีที่ 12 ประจำปี 2563-2564 " สาขา ช่วยเหลือสังคมดีเด่น (องค์กรทำดี หรือ ปัจจุบันได้เปลี่ยนเป็น มูลนิธิองค์กรทำดี) ให้ไว้ ณ วันที่ 18 มกราคม 2565
*รางวัล "นักเคลื่อนไหวเพื่อสังคมแห่งปี" ประจำปี 2565
*รางวัล ผู้สร้างเเรงบันดาลใจให้กับเยาวชน โครงการ "เยาวชนพัฒนาชาติ ไฝ่ศึกษา รักษาเอกราชเเละวัฒนธรรมไทย" เพื่อเป็นเกียรประวัติของแผ่นดินเกิด       ให้ไว้ ณ วันที่ 20 กันยายน 2565 
*รางวัล เยาวชนคนสร้างชาติ ครั้งที่ 6 ประจำปี 2565  วันที่ 1 ตุลาคม 2565 ณ หอประชุมคุรุสภา กระทรวงศึกษาธิการ 

## อ้างอิง

## แหล่งข้อมูลอื่น
* 
*  (แฟนคลับ)
* 
* 
* ประวัติ ปนัดดา วงศ์ผู้ดี จาก ไทยรัฐ
* ประวัติ ปนัดดา วงศ์ผู้ดี จาก สยามดารา 

หมวดหมู่:นางสาวไทย
หมวดหมู่:พิธีกรชาวไทย
หมวดหมู่:นักแสดงหญิงชาวไทย
หมวดหมู่:ผู้ประกาศข่าวช่อง 11-เอ็นบีที-สทท.
หมวดหมู่:ผู้ประกาศข่าวช่อง 18
หมวดหมู่:บุคคลจากจังหวัดอุทัยธานี‎‎
หมวดหมู่:บุคคลจากโรงเรียนบดินทรเดชา (สิงห์ สิงหเสนี)
หมวดหมู่:บุคคลจากคณะบริหารธุรกิจ มหาวิทยาลัยอัสสัมชัญ
หมวดหมู่:บุคคลจากคณะวิทยาการจัดการ มหาวิทยาลัยเกษตรศาสตร์
หมวดหมู่:อาจารย์คณะบริหารธุรกิจ
หมวดหมู่:นางงามไทย
หมวดหมู่:บุคคลจากเขตบางกะปิ